《有以罗隐弄钱图来乞书者戏笔应之》
明代·张萱

罗隐岂尔乎，形容何落托。手弄一文钱，腰系木瘿杓。

更有小葫芦，曾否贮大药。籉笠负在背，彳亍赤其脚。

须鬓如蓬麻，呵呵破口角。始知世间人，有钱皆不错。

一文不在手，诗书束高阁。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。